"Penibil. Nu poți să faci așa ceva!" Moldovan și Răducioiu au luat "foc" la finalul meciului FCSB - Petrolul
Viorel Moldovan și Florin Răducioiu au reacționat dur după meciul FCSB - Petrolul Ploiești, 1-0.
Cei doi foști internaționali s-au arătat extrem de deranjați de simulările repetate la care jucătorii celor două echipe au recurs în încercarea de a obține lovituri de pedeapsă.
Răducioiu a susținut că este "scandalos" ceea ce fac fotbaliștii români, acesta fiind unul dintre motivele pentru care nu reușesc în străinătate.
"Penibil. Nu poți să faci așa ceva. Și la antrenamete dacă îi ia unul mai tare, plâng. La antrenamente fac la fel. Este scandalos", a spus Florin Răducioiu la Primasport, fiind completat rapid de Viorel Moldovan:
"Să cerșești de așa manieră... penibil. De asta când se duc în străinătate îi iau ăia pe capotă... plâng".
FCSB - Petrolul Ploiești, scor 1-0
Singurul gol al partidei a fost marcat de Luis Phelipe din pasa lui Florinel Coman, în primul minut al părții secunde.
În urma victoriei de duminică seară, FCSB a acumulat 64 de puncte în vârful clasamentului, în timp ce Petrolul Ploiești a rămas pe zece, cu 35 de puncte.
În ultima etapă, FCSB o va întâlni pe Rapid, pe Arena Națională, în timp ce Petrolul Ploiești va primi vizita lui Sepsi.
Urmăriți SPORT.RO și pe Google News